Ja, det synes jeg bestemt, du er. For mig lyder det, som om du tænker mere på, hvilket liv du gerne vil leve, end hvem du vil leve sammen med! Mange vil gerne have trygge rammer, men det er ens partner, der er afgørende for, at rammerne fyldes ud. Når økonomien er så vigtig for dig, tror jeg ikke, at jeres forhold er godt nok, og så skal du under ingen omstændigheder fortsætte. I kan selvfølgelig overveje at tage en uddannelse, der kan føre til bedre job. Men jeg fornemmer, at der er noget afgørende galt med dine følelser for ham. Du skal overveje grundigt, om han er den rigtige for dig, og indtil du ved det, skal du glemme alt om at få børn med ham.